മെഡിക്കല് വിദ്യാര്ത്ഥിനി വിസ്മയ നായര് ഭര്തൃ ഗൃഹത്തില് മരിച്ച കേസ്... കിരണിന്്റെ ജാമ്യ ഹര്ജിയില് ജില്ലാ കോടതി ഇന്ന് ഉത്തരവ് പുറപ്പെടുവിക്കും, കേസ് ഡയറി ഫയലും പോലീസ് റിപ്പോര്ട്ടും ഹാജരാക്കി, ജാമ്യം നിരസിക്കാന് സാധ്യത, കിരണിനെ ഇനി പോലീസ് കസ്റ്റഡി ലഭിക്കില്ല : ജയിലില് പോയി ചോദ്യം ചെയ്യാനുള്ള അനുമതി മാത്രം, കൊലപാതകത്തിന് തുമ്ബു ലഭിക്കാതെ ഇരുട്ടില് തപ്പി പോലീസും കൊല്ലം ട്രാഫിക് എന്ഫോഴ്സ്മെന്്റ് അസി. മോട്ടോര് വെഹിക്കിള് ഇന്സ്പെക്ടര് കിരണിന്്റെ ഭാര്യ മൂന്നാം വര്ഷ മെഡിക്കല് വിദ്യാര്ത്ഥിനി വിസ്മയ. വി. നായര് 24 ഭര്തൃ ഗൃഹത്തില് തൂങ്ങി മരിച്ച നിലയില് കണ്ടെത്തിയ സ്ത്രീധന പീഡന മരണക്കേസില് കൊല്ലം പ്രിന്സിപ്പല് ജില്ലാ സെഷന്സ് കോടതി ഇന്ന് ഉത്തരവ് പുറപ്പെടുവിക്കും. പോലീസ് കേസ് ഡയറി ഫയലും അന്വേഷണ തല്സ്ഥിതി റിപ്പോര്ട്ടും കോടതി ഉത്തരവ് പ്രകാരം ജൂലൈ 22 ന് പോലീസ് ഹാജരാക്കി. ജില്ലാ കോടതിയില് കിരണ് സമര്പ്പിച്ച ജാമ്യ ഹര്ജിയിലാണ് കോടതി ഉത്തരവ് പറയുന്നത്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ജൂണ് 22 മുതല് റിമാന്്റില് കഴിയുന്ന വിസ്മയയുടെ ഭര്ത്താവായ പ്രതി എസ്. കിരണ് കുമാറിന്്റെ ജാമ്യാപേക്ഷ ശാസ്താംകോട്ട ജുഡീഷ്യല് ഫസ്റ്റ് ക്ലാസ് മജിസ്ട്രേട്ട് കോടതി തള്ളിയിരുന്നു. മജിസ്ട്രേട്ട് കോടതി ജാമ്യം തള്ളിയപ്പോഴുണ്ടായ സാഹചര്യങ്ങളില് മാറ്റം വന്നതായും അന്വേഷണം പ്രായോഗികമായി പൂര്ത്തിയായെന്നും അതിനാല് തന്്റെ തുടര് ജുഡീഷ്യല് ജയില് റിമാന്്റ് കസ്റ്റഡി യാതൊരന്വേഷണത്തിനും ആവശ്യമില്ലെന്നും കാട്ടിയാണ് കിരണ് ജില്ലാ കോടതിയില് ജാമ്യഹര്ജി ബോധിപ്പിച്ചിരിക്കുന്നത്. തനിക്കെതിരെ പോലീസ് ചുമത്തിയ സ്ത്രീധന പീഡനക്കുറ്റവും സ്ത്രീധന പീഡന മരണക്കുറ്റവും നിയമപരമായി നിലനില്ക്കില്ലെന്നാണ് പ്രധാനമായും കിരണിന്്റെ വാദം. പത്ര , ദൃശ്യ മാധ്യമ വിചാരണയാണ് കേസില് നടക്കുന്നതെന്നും കിരണ് ബോധിപ്പിച്ചു. കൊറോണ പോസിറ്റീവായ തന്നെ ജയില് കസ്റ്റഡിയില് നിന്നും ജാമ്യത്തില് വിട്ടയക്കണമെന്നും ബോധിപ്പിച്ചു. അതേ സമയം ഉന്നത സ്വാധീനമുള്ള പ്രതിയെ ജാമ്യത്തില് വിട്ടയച്ചാല് തെളിവു നശിപ്പിക്കുമെന്നും സാക്ഷികളെ സ്വാധീനിച്ചും ഭീഷണിച്ചെടുത്തിയും മൊഴി തിരുത്തിച്ച് കൂറുമാറ്റി പ്രതിഭാഗം ചേര്ത്ത് വിചാരണ അട്ടിമറിക്കുമെന്നുമാണ് ജാമ്യാപേക്ഷയെ എതിര്ത്ത് പോലീസ് റിപ്പോര്ട്ട് സമര്പ്പിച്ചിരിക്കുന്നത്. പ്രതിക്കെതിരെ പ്രധാനമായും ആരോപിക്കുന്ന വകുപ്പ് 304 ബി സ്ത്രീധന പീഡനമരണക്കുറ്റം സെഷന്സ് കോടതി വിചാരണ ചെയ്യേണ്ട കുറ്റമായതിനാലും അന്വേഷണം പ്രാരംഭ ദിശയിലായതിനാലും മജിസ്ട്രേട് കോടതി ജാമ്യം നിരസിച്ചിരുന്നു. അതേ സമയം കിരണിനെ ജൂണ് 25 ന് രണ്ടു ദിവസത്തെ പോലീസ് കസ്റ്റഡി നല്കിയിരുന്നു. വിസ്മയ മരിച്ച നിലയില് കണ്ടെത്തിയ കിരണിന്്റെ വീട്ടില് കൊണ്ടുചെന്ന് വിസ്മയയുടെ 166 സെ.മി. പൊക്കവും 66 കിലോ ഭാരവുമുള്ള ഡമ്മി വച്ച് ക്രൈം സീന് കിരണിനെ കൊണ്ട് പുനരാവിഷ്ക്കരിച്ചിരുന്നു. പോരുവഴി സ്റ്റേറ്റ് ബാങ്കില് കൊണ്ടുചെന്ന് ലോക്കറില് നിന്ന് 42 പവന് വീണ്ടെടുത്ത് തൊണ്ടിയായി കോടതിയില് ഹാജരാക്കി. പിറ്റേന്ന് വിസ്മയുടെ നിലമേല് വീട്ടില് തെളിവെടുപ്പിന് കൊണ്ടുപോവാനിരിക്കേ കോവിഡ് പോസിറ്റീവായതിനാല് നെയ്യാറ്റിന്കര സ്പെഷ്യല് സബ് ജയിലിലേക്ക് മാറ്റി. 15 ദിവസം ക്വാറന്റയിനില് കഴിയേണ്ടതിനാല് അന്വേഷണം വഴിമുട്ടി.